  Майя Бывальцева 14-тӥ куарусёнэ Вавож ёросын Кузебай Гердлэн 120 ар тырмонэзлы сӥзем «Чагыр кышет» велопробег ортчоз. Пыриськисьёс удмурт гожъясьлэн но югдытӥсьлэн музей-юртаз Гурезь-Пудгае мынозы, оглом 15 иськем пала. Со сярысь ивортодэтъя «Удмуртия» агентстволы вераз Вавож ёросысь шаертодонъя музейлэн кивалтӥсез Ирина Ложкина. Туж тунсыко ужрад луоз. Пумиськиськом черкогуртысь паркын 9 часысен. Отын луоз инструктаж, собере зарядка. Пукиськомы великъёсамы но шонтӥськомы Гурезь-Пудга музее федерал трасса кузя. Одно ик полицейскойёс келяса мынозы Ирина Ложкина, Вавож ёросысь шаертодонъя музейлэн кивалтӥсез«Чагыр кышет» велопробеглы кичӧлтон сётӥзы шаертодонъя музейын ужасьёс, соослы ёрос администраци дурбасьтӥз. Кылсярысь, ёросысь Депутатъёслэн кенешсылэн тӧроез Александр Шишкин ужрадлы ӟусъёс лэсьтыны юрттӥсьёсты шедьтӥз. Тямыс ӟусъёсты чагыр кышетэз выллем буялозы.  Кузбай Гердмылэн вань кылбурез «Яратон чагыр кышет» шуыса. Тодэ ваим со чуръёсты. Соин ик ми стартын дӥсяломы чагыр кышетъёс йырамы. Гурезь-Пудга музейын ӟусъёсты, кудзэ лэсьтӥзы ни милям спонсоръёсмы юри тӥнь та ужрадлы, ми отчы суредам ни контуръёс, рисунокъёс удмурт орнаментэн, и чагыр кышет со милям луоз. <…> Нырысь ик нимаз расписывать каром со ӟусъёсты, нош собере люкалом пазлэз сямен. Со луоз одӥг бадӟым кышет выллем, одӥг ӝӧк выллем Ирина Ложкина, Вавож ёросысь шаертодонъя музейлэн кивалтӥсезМузейын озьы ик чузъяськозы Кузебай Гердлэн кылбуръёсыз, соосъя гожтэм кырӟанъёс. Со сяна, велопробеге пыриськисьёс дэмен ӝук сиёзы, табань пыжозы.  Радъясьёс ужрадэ 50 пала адямиез возьмало. Ирина Ложкиналэн верамезъя, пыриськисьёс пӧлын тросгес луозы лулчеберет удысын ужасьёс, со сяна, 18 аресысен вань мылкыд карисьёс итӥськыны быгатозы.   Тегъёс: Мерлык Лулчеберет Вавож Удмуртия КузебайГерд  